1. ΑΝΑΓΚ. ΝΟΜΟΣ υπ’ αριθ. 261 της 18/23 Ιαν. 1968 (ΦΕΚ Α΄12) Περί χρόνου ανακλήσεως παρανόμων Διοικητικών Πράξεων. Άρθρον μόνον.–1.Ατομικαί διοικητικαί πράξεις, εκδοθείσαι κατά παράβασιν Νόμου, ανακαλούνται υπό της Διοικήσεως ελευθέρως και άνευ οιασδήποτε δια το Δημόσιον συνεπείας, εντός ευλόγου από της εκδόσεως αυτών χρόνου. Επιφυλασσομένων των ειδικώς, άλλως οριζουσών, διατάξεων της κειμένης νομοθεσίας, χρόνος, ήσσων της 5ετίας τουλάχιστον από της εκδόσεως των κατά τα άνω ανακλητέων πράξεων, εν ουδεμιά περιπτώσει δύναται να θεωρηθή ως μή εύλογος προς ανάκλησιν, ανεξαρτήτως τυχόν κτήσεως υπό τρίτων βάσει αυτών οιουδήποτε δικαιώματος. 2.Αι διατάξεις του εδαφ.β΄της προηγουμένης παραγράφου εφαρμόζονται και επί των προ της ισχύος του παρόντος εκδοθεισών κατά παράβασιν Νόμου διοικητικών πράξεων και των τούτων ανακλητικών, ως και των καθ’ ην εκκρεμούσιν ενώπιον του Συμβουλίου της Επικρατείας, αιτήσεις ακυρώσεως. Εμπράγματα όμως επί κινητών δικαιώματα τρίτων, καλοπίστως κτηθέντα ήδη εν τω χρόνω της ανακλήσεως, βάσει τίτλου ερειδομένου επί των κατά την παρούσαν παράγραφον ανακαλουμένων διοικητικών πράξεων, δεν αναιρούνται. 3.Η ισχύς του παρόντος Νόμου άρχεται από της εις την Εφημερίδα της Κυβερνήσεως δημοσιεύσεως. 